**Nevado del Huila** er en stratovulkan og den høyeste aktive vulkanen i Colombia, med en høyde på 5 390 moh. I løpet av de siste årene har mengden med snø på toppen av vulkanen minsket. Etter å ha vært stille i mer enn 500 år, viste vulkanen betraktelig aktivitet i 2007. 20. februar 2007 kom det mer enn 7000 mindre jordskjelv, og en høy beredskapsgrad ble iverksatt i departementene Cauca, Huila, Caldas og Valle del Cauca. Et utbrudd kan resultere i en tragedie for de små landsbyene rundt vulkanen, spesielt Paez der innbyggerne fremdeles husker utbruddet av vulkanen Nevado del Ruiz og ødeleggelsen av Armero.

Geografi og geologi
-------------------

### Lokalisering

Nevado del Huila ligger 240 km sørvest for hovedstaden Bogotá.

Vulkanisme
----------

### Utbrudd i 2007

Den 18. april 2007 fikk vulkanen et dobbelt-utbrudd, som resulterte i flere snøskred ned i Paez-elven, noe som i sin tur førte til at vann-nivået steg i Magdalena-elven. Omtrent 4 000 mennesker ble evakuert, men ingen ble skadd eller drept. Jordskred forekom også, men som ved mange andre utbrudd var det ikke noe lava.

### Aktivitet og utbrudd i 2008

Nevado del Huila ble aktiv igjen i mars 2008. Etter flere jordskjelv inne i vulkanen sendte colombianske myndigheter ut en «gul» alarmstatus 18. mars. Statusen ble økt til «orange» 29. mars, som betød at myndighetene regnet med et utbrudd innen dager eller uker. Hundrevis av mennesker ble evakuert. 14. april 2008 klokken 23:08 lokal tid, skjedde en aske-eksplosjon på vulkanen, noe som gjorde at myndighetene iverksatte «rød» alarmstatus og begynte evakueringen av mellom 13 000 og 15 000 mennesker fra områdene rundt fjellet. Alarmstatusen ble senket til «orange» den 16. april etter at aktiviteten inne i vulkanen minsket. Et utbrudd den 20. november 2008 klokken 21:45 lokal tid forårsaket enorme skred i Huila-provinsen. Seks personer og deriblant fire barn omkom og tre er fortsatt savnet.

Referanser
----------

1. ↑  Peakbagger.com: Nevado del Huila, Colombia
2. ↑  (es) Reducción de actividad sísmica de Nevado del Huila aligera estado de emergencia en zonas cercanas Arkivert 22. februar 2007 hos Wayback Machine. El Tiempo, 20. februar 2007
3. ↑  (en) BBC News: Thousands flee Colombian volcano, 15. april 2008
4. ↑  (es) Destrucción de cuatro puentes y numerosos cultivos deja a su paso avalancha en el Cauca, El Tiempo, 18. april 2007
5. ↑  (en) Thousands flee from Colombia volcano, 18. april 2007
6. ↑  (en) Colombia Reports: Yellow alert for Colombian volcano Nevado del Huila, 18. mars 2008
7. ↑  (en) Colombia Reports: Sate of alert volcano Nevado del Huila raised to orange, 29. mars 2008
8. ↑  (en) International Herald Tribune: Colombian volcano erupts in shower of hot ash; authorities declare alert, 15. april 2008.
9. ↑  (no) Nettavisen: Skremt av hissig vulkan, 15. april 2008
10. ↑  (en) Colombia Reports: Reduced activity Nevada de Huila volcano, 16. april 2008
11. ↑

Eksterne lenker
---------------

* (en) Nevado del Huila – kategori av bilder, video eller lyd på Commons Rediger på Wikidata
* Global Volcanism Program Arkivert 26. mai 2008 hos Wayback Machine.
* Nevado del Huila Volcano Observatory
* Colombia Reports
* Colombia Reports
* Youtube: Film fra utbruddet 18. april 2007

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames
 |